Guvernul a aprobat in sedinta de miercuri un proiect de ordonanta de urgenta pentru modificarea Legii 95/2006 privind reforma in domeniul Sanatatii.

Ministrul Vlad Voiculescu si Dacian Ciolos pun pe masa cabinetului Ordonanta de Urgenta care schimba regulile dupa care vor fi conduse spitalele din Romania.

"Aceasta ordonanta este despre doua lucruri. Unu - este despre deschiderea functiilor de manager in spitale pentru toti cei care au competente. Asta nu inseamna ca scoatem universitatile din spitalele clinice. Orice cadru universitar va putea participa in continuare la concursuri, dar alaturi de el vor putea participa si profesionisti care nu provin excluisiv din mediul academic. Cazurile in care esti in acelasi timp si un chirurg foarte bun si un profesor foarte bun si un cercetator foarte bun si un manager foarte bun si reusesti sa le faci pe toate nu sunt chiar atat de frecvente cum credeam. Doi - nu mai vrem politica de partid in spitale. E motivul pentru care managerii de spitale nu mai pot, incepand de astazi, detine functii de conducere, administrare sau control in cadrul niciunui partid politic", a spus Vlad Voiculescu.

"Eliminam conditiile restrictive pentru ocuparea functiei de manager din cadrul spitalelor clinice, cele care nu au legatura cu abilitatile manageriale. In Marea Britanie peste 70% din managerii de spitale nu sunt medici.



Concursul nu se va mai baza pe invatarea mecanica a legislatiei, ci pe un proiect de management al spitalului care va deveni un act public, astfel incat medicii, organizatiile de pacienti si membrii comunitatii sa poata participa si sa constate care este cel mai potrivit proiect.



Functiile de sef de sectie, sef de laborator, sef de serviciu medical clinic se vor ocupa prin concurs.



Pentru a evolua trebuie sa deschidem sistemul tuturor profesionistilor." a mai precizat ministrul Sanatatii.

Ordonanta de urgenta este rezultatul rapoartelor intocmite de corpul de control al ministrului si vrea sa combata nepotismul, politizarea si conflictele de interese.

Pentrivit unor surse din cadrul ministerului, printre modificarile aduse de proiectul de ordonanta se afla:

- Rudele pana la gradul IV ale managerului nu pot detine parti sociale la societati comerciale sau alte organizatii care au legaturi patrimoniale cu spitalul sau servici de ambulanta; Este interzisa desfasurarea activitatii didactice sau de cercetare stiintifica finantata de furnizori ai spitalului; Este interzisa exercitarea functiei de membru in organele de conducere, administrare si control in societati comerciale.

- E interzisa exercitarea functiei de membru in organele de conducere, administrare si control ale unui partid politic.

- Rudele pana la gradul IV ale managerului sericiului de ambulanta nu vor putea detine functii de conducere in acelasi spital sau serviciu de ambulanta.

- Orice functie de conducere in sectorul public se ocupa prin concurs Functia de sef de sectie, sef de laborator, sef de serviciu medical se ocupa prin concurs. In clinicile universitare acestia trebuie sa fie cadre didactice universitare, pentru a asigura o buna intelegere si colaborare cu universitatea.